Babelscape/SREDFM huggingface dataset:
Γιαν Μπρίγκελ ο νεότερος

Ο Γιαν Μπρίγκελ ο νεότερος (φλαμανδικά: Jan Brueghel de Jonge, 13 Σεπτεμβρίου 1601 - 1 Σεπτεμβρίου 1678) ήταν Φλαμανδός ζωγράφος του μπαρόκ, γιος του Γιαν Μπρίγκελ του πρεσβύτερου.
Ρέι Τόμλινσον

Ο Ρέι Τόμλινσον ("Raymond Samuel "Ray" Tomlinson", 23 Απριλίου 1941 - 5 Μαρτίου 2016) ήταν ένας πρωτοπόρος Αμερικανός προγραμματιστής ηλεκτρονικών υπολογιστών, ο οποίος εφάρμοσε το πρώτο πρόγραμμα ηλεκτρονικού ταχυδρομείου στο σύστημα ARPANET, πρόδρομο του Internet, το 1971. Αυτό ήταν το πρώτο σύστημα το οποίο καθιστούσε εφικτή την αποστολή e-mail μεταξύ χρηστών συνδεδεμένων στο ARPANET μέσω διαφορετικών υπολογιστών. Προηγουμένως, το ταχυδρομείο μπορούσε να αποσταλεί μόνο μεταξύ όσων χρησιμοποιούσαν τον ίδιο υπολογιστή.

Για να επιτευχθει αυτό, χρησιμοποίησε το σύμβολο @ για να διαχωρίσει το όνομα του χρήστη από το όνομα του υπολογιστή, ένα σύστημα το οποίο έκτοτε εξακολουθεί να χρησιμοποιείται σε διευθύνσεις ηλεκτρονικού ταχυδρομείου. Το διαδικτυακό Hall of Fame, αναγνωρίζοντας το έργο του, σχολίασε: «Το πρόγραμμα ηλεκτρονικού ταχυδρομείου του Τόμλινσον επέφερε μια ολοκληρωτική επανάσταση, που άλλαξε ριζικά τον τρόπο επικοινωνίας των ανθρώπων». Ο Τόμλινσον είναι διεθνώς γνωστός και αναγνωρισμενος ως ο εφευρέτης του ηλεκτρονικού ταχυδρομείου.
Κολέγιο

Το Κολέγιο ή Κολλέγιο (Λατινικά: "Collegium") είναι εκπαιδευτικό ίδρυμα ή συστατικό τμήμα εκπαιδευτικού ιδρύματος. Το κολέγιο μπορεί να είναι ένα τριτοβάθμιο εκπαιδευτικό ίδρυμα που χορηγεί τίτλο σπουδών, τμήμα πανεπιστημίου, που αποτελείται από σύνολο κολεγίων ή ίδρυμα που προσφέρει επαγγελματική εκπαίδευση. Είναι το αντίστοιχο του Ελληνικού όρου Σχολή (εντός του Πανεπιστημίου), π.χ. μαθηματική Σχολή, Νομική Σχολή.

Στις Ηνωμένες Πολιτείες και την Ιταλία, το κολέγιο είναι τυπικά τμήμα πανεπιστημίου, αλλά γενικά οι όροι «κολέγιο» και «πανεπιστήμιο» χρησιμοποιούνται εναλλακτικά, ενώ στην Ωκεανία και τη Νότια Ασία, το κολέγιο αναφέρεται πιθανώς σε ίδρυμα δευτεροβάθμιας εκπαίδευσης ή λύκειο, σε κολέγιο περαιτέρω επιμόρφωσης, σε εμπορικό εκπαιδευτικό οργανισμό, ή συστατικό τμήμα πανεπιστημίου.
Αντέλ ντε Βαντόμ-Ανζού

Η Αντέλ ντε Βαντόμ-Ανζού ήταν μοναχοκόρη του Φουλκ Γ΄ Νερά, Κόμη του Ανζού, και της Ελιζαμπέτ ντε Βαντόμ, η οποία κατέστη, μέσω της συγγένειάς της με την τελευταία, κληρονόμος της Κομητείας του Βαντόμ.

Νυμφεύθηκε τον Μποντόν ντε Νεβέρ, ο οποίος κατέστη Κόμης του Βαντόμ με τον θάνατο του θείου του, Ρενώ το 1017.

Ο Μποντόν απεβίωσε το 1023, ενώ τον διαδέχτηκε ο υιός τους, Μπουσάρ Β΄ ο Φαλακρός, υπό την καθοδήγηση του Φουλκ Γ΄ Νερά.

Το 1028, με τον θάνατο του Μπουσάρ Β΄, η Αντέλ ανέκτησε τον έλεγχο της Κομητείας, του οποίου και παραχώρησε το μισό τμήμα στον δεύτερο υιό της, Φουλκ λ'Ουαζόν. Ο τελευταίος, μη αποδεχόμενος την συγκεκριμένη κατάσταση, επιχείρησε να την απομακρύνει, με αποτέλεσμα η Αντέλ να παραχωρήσει το υπόλοιπο μισό τμήμα της Κομητείας, το οποίο και κατείχε η ίδια, στον ετεροθαλή αδερφό του, Ζοφρουά Β΄ Μαρτέλ.
Κιμάμπα 'Α'

Η Κιμάμπα 'Α' "(Kimamba 'Α')" είναι μια μεσόγεια περιοχή και διοικητικό τμήμα στην Περιοχή Κιλόσα στην Περιφέρεια Μορογκόρο της Τανζανίας. Το τμήμα δημιουργήθηκε το 1988 από τον διαχωρισμό του πρώην Τομέα Κιμάμπα ("Kimamba Division") και το 2002 είχε πληθυσμό 5.663 κατοίκους.

Το τμήμα περιλαμβάνει το Νοσοκομείο "Kimamba".
Κιμάμπα 'Β'

Η Κιμάμπα 'Β' "(Kimamba 'B')" είναι μια μεσόγεια περιοχή και διοικητικό τμήμα στην Περιοχή Κιλόσα στην Περιφέρεια Μορογκόρο της Τανζανίας. Το τμήμα δημιουργήθηκε το 1988 από τον διαχωρισμό του πρώην Τομέα Κιμάμπα ("Kimamba Division") και το 2002 είχε πληθυσμό 4.899 κατοίκους.
Περιοχή Κιλίντι

Η Περιοχή Κιλίντι (Αγγλικά: "Kilindi District", Σουαχίλι: "Wilaya ya Kilindi"), είναι μία από τις οκτώ επαρχίες στην Περιφέρεια Τάνγκα "(Tanga Region)" της Τανζανίας. Ανατολικά συνορεύει με την Περιοχή Χαντένι "(Handeni District)", στα βόρεια και δυτικά με την Περιφέρεια Κιλιμαντζάρο "(Kilimanjaro Region)" και στα νότια από την Περιφέρεια Μορογκόρο "(Morogoro Region)".

Το 2002, η Επαρχία Κιλίντι "(Kilindi District)", διαχωρίστηκε από την Περιοχή Χαντένι "(Handeni District)".
Εύα Χερτζίγκοβα

Η Εύα Χερτζίγκοβα (τσεχικά: "Eva Herzigová", 10 Μαρτίου 1973) είναι μοντέλο και ηθοποιός τσέχικης καταγωγής.
Ματάις Μπριλ

Ο Ματάις Μπριλ (φλαμανδικά: Matthijs Bril ή Matthijs Bril de Jonge 1550, Αμβέρσα – 8 Ιουνίου 1583, Ρώμη) ήταν Φλαμανδός ζωγράφος, ο οποίος ειδικευόταν στην τοπιογραφία. Πέρασε το μεγαλύτερο μέρος της σταδιοδρομίας του στη Ρώμη, όπου και εισήγαγε το βορειοευρωπαϊκό ύφος στην τοπιογραφία.
Encyclopedia Americana

Η Encyclopedia Americana είναι μια από τις μεγαλύτερες πολύτομες εγκυκλοπαίδειες στην αγγλική γλώσσα. που δημοσιεύθηκαν στη ΗΠΑ στην περίοδο 1829–33. Η έκδοση του 1828 έγινε από τον Πρώσο πρόσφυγα λόγιο Δρ Φράνσις Λίμπερ (Francis Lieber). που ταξίδεψε από τη Βοστώνη στη Φιλαδέλφεια για να προτείνει σε γνωστούς Αμερικανούς βιβλιοπώλες την έκδοση μιας πολύτομης εγκυκλοπαίδειας βασισμένης στο δωδεκάτομο υπό έκδοση γερμανόφωνο "Conversations Lexicon". Η έκδοση του 1904 έγινε από τον Φρίντριχ Κόνβερς Μπιτς (Frederich Converse Beach) (εκδότη του Τhe Scientific American), με τον Τζορτζ Έντουαρντ Ράινς (George Edward Rines) ως αρχισυντάκτη και δημoσιεύθηκε σε 16 τόμους. Το 1990 η εγκυκλοπαίδεια διατέθηκε σε CD-ROM και αργότερα online. Μετά την εξαγορά του Grolier το 2000, η εγκυκλοπαίδεια εκδίδεται πλέον από την εταιρεία Scholastic.

Η εγκυκλοπαίδεια έχει παραπάνω από 45.000 λήμματα, τα περισσότερα από τα οποία περιλαμβάνουν περισσότερες των 500 λέξεις ενώ πολλά είναι πολύ μεγάλα (το λήμμα "United States"περιέχει πάνω από 300.000 λέξεις). Στα δυνατά σημεία της εγκυκλοπαίδειας περιλαμβάνεται η αμερικανική και καναδική γεωγραφία και ιστορία. Γραμμένη από 6.500 συντάκτες, η "Encyclopedia Americana" περιλαμβάνει πάνω από 9.000 βιβλιογραφίες, 150.000 αναφορές, 1.000+ πίνακες, 1.200 χάρτες και σχεδόν 4.500 ασπρόμαυρες και έγχρωμες εικόνες. Έχει επίσης 680 πλαίσια πληροφοριών και τα περισσότερα λήμματα φέρουν την υπογραφή των συντακτών τους.

Από μακρού διαθέσιμη ως 30τομη έντυπη εγκυκλοπαίδεια, η "Encyclopedia Americana" διαφημίζεται πλέον ως online εγκυκλοπαίδεια που απαιτεί εγγραφή. Τον Μάρτιο του 2008, η Scholastic ανέφερε ότι οι πωλήσεις της έντυπης εγκυκλοπαίδειας παρέμειναν σε υψηλό επίπεδο και ότι η εταιρεία θα αποφάσιζε για το μέλλον της έντυπης έκδοσης. Η εγκυκλοπαίδεια δεν εκδόθηκε έντυπα το 2007 κατά παρέκκλιση της επίσημης πολιτικής της εταιρείας που προέβλεπε αναθεωρημένη έντυπη έκδοση ανά έτος. Η πλέον πρόσφατη έντυπη έκδοση της "Encyclopedia Americana" έγινε το 2006.

Η online εκδοχή της εγκυκλοπαίδειας παρουσιάστηκε αρχικά το 1997 και συνεχίζει να ανανεώνεται και να πωλείται. Το όλο έργο όπως και η έντυπη μορφή του είναι σχεδιασμένο για μαθητές λυκείου και σπουδαστές κολεγίων, όπως και για χρήστες δημοσίων βιβλιοθηκών. Είναι διαθέσιμη σε βιβλιοθήκες ως option στις υπηρεσίες της Grolier Online, που περιλαμβάνει "Grolier Multimedia Encyclopedia", για μαθητές γυμνασίων και λυκείων και το "The New Book of Knowledge", εγκυκλοπαίδεια για την πρωτοβάθμια εκπαίδευση. Η Grolier Online δεν είναι διαθέσιμη για ατομικές εγγραφές.
Παναγιώτης Μάτσος

Ο Παναγιώτης Μάτσος (1911–1976) ήταν Έλληνας δικηγόρος. Διετέλεσε Νομάρχης τις δεκαετίες του 1960 και του 1970. Αυτοκτόνησε στις 14 Μαΐου 1976.
Κροατικοί Σιδηρόδρομοι

Οι Κροατικοί Σιδηρόδρομοι (κροατικά: "Hrvatske Željeznice") είναι η εθνική εταιρεία που διαχειρίζεται τους σιδηρόδρομους της Κροατίας. Η Κροατία είναι μέλος της Διεθνούς Ένωσης Σιδηροδρόμων (UIC), με κωδικό χώρας το "78".
Απελευθέρωση της Εργασίας

Η ομάδα Απελευθέρωση της Εργασίας ( – Οσβομπoζντένιε Τρουντά) ήταν η πρώτη ρωσική μαρξιστική ομάδα. 

Ιδρύθηκε από τους Γκεόργκι Πλεχάνοφ, Βασίλι Ιγνάτοφ, Βέρα Ζασούλιτς, Λέο Ντέιτς και Πάβελ Αξελρόντ στη Γενεύη της Ελβετίας τον Σεπτέμβριο του 1883. 

Ο Λέο Ντέιτς εγκατέλειψε την ομάδα το 1884 όταν συνελήφθη και στάλθηκε στη Σιβηρία. 

Στην ομάδα εντάχθηκε το 1888 ο Σεργκέι Ίνγκερμαν. Η ομάδα έκανε μεγάλη προσπάθεια για να μεταφράσει μαρξιστικά έργα στα ρωσικά και να τα διανείμει και αργότερα έγινε ο μεγαλύτερος αντίπαλος στην ιδεολογία του Ναροντικισμού.
Μάρτεν Πεπάιν

Ο Μάρτεν Πεπάιν (φλαμανδικά: Marten Pepijn (21 Φεβρουαρίου 1575, Αμβέρσα – 1643, Αμβέρσα) ήταν Φλαμανδός ζωγράφος, γνωστός κυρίως για τους μεγάλης κλίμακας ιστορικούς πίνακές του και, σε μικρότερο βαθμό, για τις ρωπογραφίες του.
Ομοσπονδία Καλαθοσφαίρισης ΗΠΑ

Η Ομοσπονδία Καλαθοσφαίρισης ΗΠΑ (αγγλικά; "USA Basketball", USAB) είναι μη κυβερνητική οργάνωση υπεύθυνη για το άθλημα της καλαθοσφαίρισης στις Ηνωμένες Πολιτείες. Η οργάνωση εκπροσωπεί τις Ηνωμένες Πολιτείες στη Διεθνή Ομοσπονδία Καλαθοσφαίρισης (FIBA) ​​και εθνικών ομάδων καλαθοσφαίρισης ανδρών και γυναικών στην Ολυμπιακή Επιτροπή Ηνωμένων Πολιτειών.

Η οργάνωση ιδρύθηκε το 1974 ως «Ερασιτεχνική Ένωση Καλαθοσφαίρισης των Ηνωμένων Πολιτειών Αμερικής» (ABAUSA). Μετονομάστηκε σε «Ομοσπονδία Καλαθοσφαίρισης ΗΠΑ» (USAB) στις 12 Οκτωβρίου του 1989, έπειτα από την τροποποίηση των κανόνων της FIBA ώστε να επιτρέπει στους επαγγελματίες καλαθοσφαιριστές να αγωνίζονται σε διεθνείς διοεργανώσεις. Η USAB είναι υπεύθυνη για την επιλογή και την οργάνωση των αντιπροσωπευτικών συγκροτημάτων ανδρών, γυναικών και νέων, με σκοπο τη συμμετοχή σε διεθνείς διοργανώσεις, συμπεριλαμβανομένου του Παγκοσμίου Κυπέλλου ανδρών και γυναικών, των Ολυμπιακών Αγώνων, όπως και την προώθηση του αθλήματος στη χώρα.
Ρωσική Ομοσπονδία Καλαθοσφαίρισης

Η Ρωσική Ομοσπονδία Καλαθοσφαίρισης (ρωσικά: Российская Федерация Баскетбола, РФБ) είναι το όργανο διοίκησης της καλαθοσφαίρισης στη Ρωσία. Εδρεύει στη Μόσχα και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ρωσίας.
Κρισπάιν φαν ντεν Μπρουκ

Ο Κρισπάιν φαν ντεν Μπρουκ (φλαμανδικά: Chrispijn van den Broeck (1523 – περ. 1591) ήταν Φλαμανδός ζωγράφος. Γεννήθηκε το 1523 στο Μέχελεν. Προερχόταν από οικογένεια καλλιτεχνών, καθώς ήταν γιος του ζωγράφου Γιαν φαν ντερ Μπρουκ. Πιθανότατα εκπαιδεύτηκε στη ζωγραφική από τον πατέρα του, όπως συνέβη και με τους αδελφούς του Βίλλεμ φαν ντεν Μπρουκ και Χέντρικ φαν ντεν Μπρουκ. Εργάστηκε ως ζωγράφος, σχεδιαστής και χαράκτης. Καταγράφεται στη Συντεχνία του Αγίου Λουκά της Αμβέρσας το 1555-6. Το 1559 μετακόμισε στην Αμβέρσα, πόλη της οποίας έγινε πολίτης το 1559, όπου αγόρασε ένα κομμάτι γης το 1561 κοντά στο Νοσοκομείο Beemden, μια νέα γειτονιά όπου ήρθαν να να ζήσουν οι Φρανς Φλόρις και Χιερόνυμους Κοκ.

Στην Αμβέρσα υπήρξε συνεργάτης του Φρανς Φλόρις, με τον οποίο παρέμεινε ως τον θάνατο του επιφανούς ζωγράφου το 1570. Σύμφωνα με τον Κάρελ φαν Μάντερ, ο Κρισπάιν φαν ντεν Μπρουκ και ο Φρανς Πάουρμπους ο πρεσβύτερος ολοκλήρωσαν ένα πίνακα για Αγία Τράπεζα για την ισπανική Μεγάλη Αδελφότητα, ο οποίος είχε μείνει ημιτελής με τον θάνατο του Φλόρις. Ο φαν Μάντερ ισχυρίζεται, επίσης, ότι ο "Κρισπάιν φαν ντεν Μπρουκ ήταν καλός εφευρέτης... ευφυής στα μεγάλα γυμνά και τόσο καλός όσο ένας αρχιτέκτονας".

Από το 1566 που άρχισε να ασχολείται με χαρακτικά, εκδίδονται σε βιβλία από τον Κριστόφ Πλαντέν συμπεριλαμβανομένης της εργασίας από τον Ισπανό θεολόγο Αριομοντάνους.

Σχεδίασε επίσης τις διακοσμήσεις που χρησιμοποιήθηκαν κατά την είσοδο στην πόλη της Αρχιδούκισσας Άννας της Αυστρίας (1570) και του Δούκα του Ανζού (1582).

Μεταξύ 1585 και 1588 ο φαν ντεν Μπρουκ εργάστηκε στο Μίντελμπουρχ. Μαθητές του διετέλεσαν η θυγατέρα του Μπάρμπαρα (1560-;) και ο Χίλλις Μόστερτ, ενώ δίδαξε και χαρακτική.

Ο ζωγράφος απεβίωσε πιθανότατα στην Αμβέρσα το 1590 ή το αργότερο στις 6 Φεβρουαρίου 1591.
Δάσος του Γκαστίν

Το Δάσος του Γκαστίν βρισκόταν μεταξύ του βόρειου τμήματος της Τουραίν και του τμήματος της κοιλάδας του Λίγηρα στα εδάφη του Βαντόμ.

Η αποψίλωσή του ξεκίνησε μετά τον 11ο αιώνα, κυρίως από τα προσευχητάρια τα οποία είχαν ιδρυθεί από μοναχούς των αββαείων της Τουρ και του Βαντόμ. Σήμερα, από την αρχική του έκταση απομένουν, μεταξύ άλλων, το δάσος του Μπωμόν-λα-Ρονς (Αντρ-ε-Λουάρ ) και το άλσος του Γκατίν (καντόνιο του Μοντουάρ, Λουάρ-ε-Σερ ). Ο Πιέρ ντε Ρονσάρ κατήγγειλε στο έργο του τις τελευταίες σημαντικές αποψιλώσεις του δάσους, οι οποίες έλαβαν χώρα υπό τον Δούκα του Βαντόμ.

Η τοποθεσία αναφέρεται στις "Μεταμορφώσεις" του Οβίδιου, και πιο συγκεκριμένα εντός του αποσπάσματος που αναφέρεται στον Ερυσίχθονα, υιό του Βασιλέα της Θεσσαλίας, Τρίοπα.
Κάστρο του Σίχροφ

Το Κάστρο του Σίχροφ βρίσκεται κοντά στο χωριό Σίχροφ της Περιφέρειας Λίμπερετς, στην Δημοκρατία της Τσεχίας. Αποτελεί μοναδικό παράδειγμα νεογοτθικού κάστρου του δεύτερου μισού του 19ου αιώνα. Το κάστρο περιβάλλεται από ένα μεγάλο πάρκο.
Βένερν

Η Βένερν (σουηδικά: Vänern) είναι η μεγαλύτερη λίμνη της Σουηδίας, η μεγαλύτερη λίμνη της Ευρωπαϊκής Ένωσης και η τρίτη μεγαλύτερη της Ευρώπης, μετά τη Λάντογκα και την Ονέγκα. Έχει έκταση 5.650 τ.χλμ. και η επιφάνειά της βρίσκεται 44 μέτρα πάνω από τη στάθμη της θάλασσας. Έχει μέσο βάθος 27 μ. και μέγιστο βάθος 106 μ. Τα μεγαλύτερα νησιά της Βένερν είναι τα Τούρσε (62 χλμ²), Κώλαντσε (57 χλμ²) και Χάμμαρε (47 χλμ²).
Στρατιωτική Επαναστατική Επιτροπή του Πέτρογκραντ

H Στρατιωτική Επαναστατική Επιτροπή του Πέτρογκραντ (Ρωσικά: Петроградский военно-революционный комитет) ήταν μαχητική ομάδα του Σοβιέτ του Πέτρογκραντ και μια από τις πολλές στρατιωτικές επαναστατικές επιτροπές που δημιουργήθηκαν στην Ρωσική Δημοκρατία. Αρχικά η επιτροπή δημιουργήθηκε στις 25 Οκτωβρίου 1917, αφού ο Γερμανικός στρατός εξασφάλισε την πόλη Ρίγα και το Δυτικό Εσθονικό Αρχιπέλαγος (Επιχείρηση Αλβιών). Η απόφαση για την επιτροπή εγκρίθηκε από το Σοβιέτ της Πετρούπολης στις 29 Οκτωβρίου 1917. 

Από 29 Οκτωβρίου έως 11 Νοεμβρίου 1917 ήταν όργανο του Σοβιέτ της Πετρούπολης, και αργότερα της Πανρωσικής Κεντρικής Εκτελεστικής Επιτροπής. Από 8 Νοεμβρίου 1917 ως 18 Δεκεμβρίου 1917 η επιτροπή ήταν το ανώτατο έκτακτο όργανο κρατικής εξουσίας. Όλες οι δραστηριότητές της διεξάγονταν υπό την εποπτεία της Κεντρικής Επιτροπής του ΡΣΔΕΚ (μπ) και του Λένιν, ο οποίος ήταν προσωπικά μέλος.
Κάστρο του Μπούζοφ

Το Κάστρο του Μπούζοφ (τσεχικά: "Hrad Bouzov") είναι ένα φρούριο του 14ου αιώνα στη Μοραβία της Τσεχικής Δημοκρατίας, για το οποίο γίνεται αναφορά πρώτη φορά το 1317. Χτίστηκε πάνω σε έναν λόφο μεταξύ του χωριού Βόζντεκ και της πόλης Μπούζοφ, 21 χιλιόμετρα δυτικά του Λιτοβέλ και 28 χιλιόμετρα βορειοδυτικά του Όλομουτς. Το κάστρο έχει χρησιμοποιηθεί σε διάφορες παραγωγές ταινιών και τηλεοπτικών σειρών, συμπεριλαμβανομένων των Αραμπέλα, Φανταγκίρο και Πριν από την πτώση.
Σατραπεία της Αραβίας

Η Σατραπεία της Αραβίας ήταν μια σατραπεία (επαρχία) της Περσικής αυτοκρατορίας της δυναστείας των Αχαιμενιδών υπό το όνομα "Arabâya". Η Σατραπεία αντιστοιχούσε στα εδάφη μεταξύ του Δέλτα του Νείλου (στην Αίγυπτο) και τη Μεσοποταμία, αργότερα γνωστή στους Ρωμαίους ως Αραβία Πετραία. 

Σύμφωνα με τον Ηρόδοτο, ο Καμβύσης Α΄ δεν υπέταξε τους Άραβες όταν επιτέθηκε στην Αίγυπτο το 525 π.Χ.. Ο διάδοχός του ο Δαρείος ο Μέγας δεν αναφέρει τους Άραβες στην Επιγραφή Μπεχιστούν από τα πρώτα χρόνια της βασιλείας του, αλλά δεν τους αναφέρει και σε μεταγενέστερα κείμενα. Αυτό υποδηλώνει ότι ο Δαρείος θα μπορούσε να είχε κατακτήσει αυτό το τμήμα της Αραβίας ή ότι ήταν αρχικά μέρος κάποιας άλλης επαρχίας, ίσως της Βαβυλωνίας, αλλά αργότερα έγινε ξεχωριστή επαρχία. Αυτό θα μπορούσε να σημαίνει ότι οι Άραβες στην πραγματικότητα κατακτήθηκε από τον Κύρο Α΄.

Οι Άραβες δεν αντιμετωπίζονταν ως υποτελείς των Αχαιμενιδών όπως άλλοι λαοί και απαλλάσσονταν από τη μεγάλη φορολογία. Αντ' αυτού, έδιναν 1.000 τάλαντα λιβάνι τον χρόνο. Βοήθησαν επίσης τους Αχαιμενίδες να εισβάλουν στην Αίγυπτο με την παροχή νερού στα στρατεύματα για να διασχίζουν την έρημο.
Κάστρο Σπίλμπερκ

Το Κάστρο Σπίλμπερκ (γερμανικά: "Spielberg") είναι ένα κάστρο στην κορυφή ενός υψώματος της πόλης Μπρνο στη νότια Μοραβία της Τσεχικής Δημοκρατίας. Άρχισε να χτίζεται το πρώτο μισό του 13ου αιώνα από τους Πρεμυσλίδες βασιλείς και ολοκληρώθηκε από το βασιλιά Ότακαρ Β΄ της Βοημίας. Από ένα σημαντικό βασιλικό κάστρο των μέσω του 13ου αιώνα, που αποτέλεσε, επίσης, έδρα του μαρκήσιου της Μοραβίας, κατά τα μέσα του 14ου αιώνα, μετατράπηκε βαθμιαία σε ένα τεράστιο μπαρόκ φρούριο, που θεωρείται ως η πιο σκληρή φυλακή της Αυστροουγγρικής Αυτοκρατορίας, ενώ τελικώς κατέληξε σε στρατώνα.
Β΄ κατηγορία ποδοσφαίρου ανδρών Κύπρου 2016-17

Η Β΄ κατηγορία ποδοσφαίρου ανδρών Κύπρου 2016-17 ήταν η 62η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η Αλκή Ορόκλινη για 1η φορά στην ιστορία της.
Αλβανία του Καυκάσου

thumb|250px|Οι αρχαίες χώρες της Τρανσκαυκασίας, τα όρια της Αλβανίας φαίνονται με κόκκινο
Η Αλβανία (λατινικά: Albānia, παλιά αρμενικά: Աղուանք (Ałuank, Αγκουάνκ), παρθικά: Αρντχάν, μεσαία περσικά: Αρράν, γεωργιανά: რანი, Ράνι, το ιθαγενές όνομα της περιοχής είναι άγνωστο), συχνά αναφερόμενη ως Αλβανία του Καυκάσου για να ξεχωρίζει από το σύγχρονο κράτος, είναι ιστορική περιοχή στην ανατολική Καυκασία, η οποία εκτεινόταν στη σημερινή επικράτεια του Αζερμπαϊτζάν (όπου βρίσκονταν και οι δύο πρωτεύουσές της) και εν μέρει στο νότιο Νταγκεστάν. Τους πρώτους αιώνες π.Χ. και μ.Χ. η έκταση ανάμεσα νότια του Μεγάλου Καυκάσου και του Ελάσσονα Καυκάσου χωριζόταν στη Κολχίδα στα δυτικά, την Ιβηρία του Καυκάσου στο κέντρο και την Αλβανία του Καυκάσου στα ανατολικά. Στα νοτιοδυτικά βρισκόταν η Αρμενία και στα νοτιοανατολικά η Ατροπατηνή.

Μετά την άνοδο της Παρθικής Αυτοκρατορίας, οι βασιλείς της Αλβανίας του Καυκάσου αντικαταστάθηκαν από τους Αρσακίδες και αργότερα, τον 5ο αιώνα μ.Χ., τους διαδέχθηκε μια άλλη Ιρανική βασιλική οικογένεια, οι Μιχρανίδες.
Καταρίνα Πεπάιν

Η Καταρίνα Πεπάιν (φλαμανδικά: Katharina Pepijn ή Catharina Pepijn (βάπτιση 13 Φεβρουαριου 1619, Αμβέρσα – 12 Νοεμβρίου 1688, Αμβέρσα) ήταν Φλαμανδή ζωγράφος, γνωστή για τους ιστορικού περιεχομένου πίνακές της και για τις προσωπογραφίες της.
Ορθοδοξία στην Κροατία

Ο Ορθόδοξος Χριστιανισμός είναι το δεύτερο μεγαλύτερο θρησκευτικό δόγμα της Κροατίας, καθώς ο Ρωμαιοκαθολικισμός υπερισχύει και βρίσκεται στην πρώτη θέση. Πάνω από 190.000 άνθρωποι, που διαμορφώνουν 4,44% του συνολικού κροατικού πληθυσμού, ασπάζονται την ανατολική ορθόδοξη πίστη.

Η Ορθοδοξία στην Κροατία αντιπροσωπεύεται πρωτίστως από τη Σερβική Ορθόδοξη Εκκλησία, η οποία κατέχει το μεγαλύτερο μέρος των πιστών της ορθόδοξης χριστιανικής εκκλησίας στη χώρα. Άλλες σημαντικές εκκλησίες στην Κροατία είναι η Βουλγαρική Ορθόδοξη Εκκλησία και η Σλαβομακεδονική Ορθόδοξη Εκκλησία. Αυτές οι τρεις εκκλησίες αναγνωρίζονται επίσημα από το κράτος. Στην Κροατία υπάρχουν, επίσης, υποστηρικτές της Ορθόδοξης Εκκλησίας του Μαυροβουνίου. Κατά τη διάρκεια του Δευτέρου Παγκόσμιου Πολέμου, είχε συσταθεί η Κροατική Ορθόδοξη Εκκλησία.
Κεντρική Τράπεζα της Βοσνίας-Ερζεγοβίνης

Η Κεντρική Τράπεζα της Βοσνίας-Ερζεγοβίνης (σερβικά: "Централна банка Босне и Херцеговине"), βοσνιακά: "Centralna banka Bosne i Hercegovine", κροατικά: "Središnja banka Bosne i Hercegovine") είναι η κεντρική τράπεζα της Βοσνίας-Ερζεγοβίνης και βρίσκεται στην πρωτεύουσα της χώρας το Σαράγιεβο.

Η κεντρική τράπεζα της Βοσνίας-Ερζεγοβίνης συστάθηκε σύμφωνα με το νόμο που εγκρίθηκε από την Κοινοβουλευτική Συνέλευση της Βοσνίας-Ερζεγοβίνης, στις 20 Ιουνίου 1997. Άρχισε τη λειτουργία της στις 11 Αυγούστου 1997.

Ρόλος της είναι να διατηρεί τη νομισματική σταθερότητα με την έκδοση του εσωτερικού νομίσματος σύμφωνα με τη ρύθμιση του νομισματικού συμβουλίου με την ολική κάλυψη στα ελεύθερα μετατρέψιμα κεφάλαια συναλλάγματος, κάτω από τη σταθερή συναλλαγματική ισοτιμία (1 Μετατρέψιμο μάρκο Βοσνίας και Ερζεγοβίνης=0,51129 ΕΥΡΩ). Η κεντρική τράπεζα καθορίζει και ελέγχει την εφαρμογή της νομισματικής πολιτικής της χώρας, υποστηρίζει και διατηρεί τα κατάλληλα συστήματα πληρωμής και διακανονισμού και συντονίζει τις δραστηριότητες των τραπεζικών οργανισμών της χώρας, στις οποίες χορηγεί τις σχετικές άδειες και τις επιβλέπει.

Η Κεντρική Τράπεζα της Βοσνίας και Ερζεγοβίνης διαθέτει το κεντρικό γραφείο, τρεις βασικές υπηρεσίες και δύο υποκαταστήματα. Το κεντρικό γραφείο της Κεντρικής Τράπεζας της Βοσνίας και Ερζεγοβίνης είναι στο Σαράγιεβο. Οι κύριες υπηρεσίες της είναι η κύρια υπηρεσία του Σαράγιεβο, η κύρια τράπεζα της Σερβικής Δημοκρατίας («CBBH Μπάνια Λούκα») και η κύρια υπηρεσία του Μόσταρ. Τα υποκαταστήματα της είναι το υποκατάστημα στην Μπράτσκο και η κύρια τράπεζα της Σερβικής Δημοκρατίας στο Πάλε.

Το ανώτερο σώμα της κεντρικής τράπεζας της Βοσνίας-Ερζεγοβίνης είναι το κυβερνητικό συμβούλιο, το οποίο είναι υπεύθυνο για την καθιέρωση και τη επίβλεψη της νομισματικής πολιτικής, την οργάνωση και τις στρατηγικές της κεντρικής τράπεζας, οι οποίες πρέπει να βρίσκονται σύμφωνες με τις εξουσίες που δίνονται στο συμβούλιο από το νόμο. Το κυβερνητικό συμβούλιο αποτελείται από πέντε άτομα που διορίζονται από τον πρόεδρο της κεντρικής τράπεζας για μια εξαετή θητεία. Το κυβερνητικό συμβούλιο διορίζει ένα από τα μέλη του ως κυβερνήτη.

Ο σημερινός κυβερνήτης της κεντρικής τράπεζας της Βοσνίας-Ερζεγοβίνης είναι ο Σενάντ Σόφτιτς.

Στη διαχείριση της κεντρικής τράπεζας κύρια όργανα είναι ο κυβερνήτης και οι τρεις υποκυβερνήτες, διορισμένοι από τον κυβερνήτη με την έγκριση του κυβερνητικού συμβουλίου. Ο στόχος της διαχείρισης είναι η ενεργός διαχείριση των υποθέσεων της κεντρικής τράπεζας. Κάθε υποκυβερνήτης είναι άμεσα αρμόδιος για τις λειτουργίες ενός τομέα της κεντρικής τράπεζας.
Ενρίκε Ρόζα

O Ενρίκε Ρόζα ("Henrique Pereira Rosa ", 18 Ιανουαρίου 1946 - 15 Μαΐου 2013) ήταν πολιτικός από τη Γουινέα-Μπισσάου. Υπήρξε υπηρεσιακός πρόεδρος της αφρικανικής χώρας, από το 2003 ως το 2005.
Ρεββέκα Κιμ

Η Ρεββέκα Κιμ ("레베카 김", 27 Ιανουαρίου 1998) είναι Νοτιοκορεάτισσα αθλήτρια του καλλιτεχνικού πατινάζ. Μαζί με τον παρτενέρ της, Κιρίλ Μίνοφ, η Ρεββέκα είναι εθνική πρωταθλήτρια της Νότιας Κορέας για το 2016 και έκτη σε κατάταξη στο παγκόσμιο πρωτάθλημα εφήβων 2014. Νωρίτερα στην καριέρα της, η Ρεββέκα διαγωνίστηκε στο απλό πατινάζ. Είναι πρωταθλήτρια στο Κύπελλο Νεστλέ Νέσκουικ αρχαρίων για το 2009 και το 2010.
Γιαν Μιλ

Ο Γιαν Μιλ (φλαμανδικά: Jan Miel (1599 Μπέβερεν – 1663, Τορίνο) ήταν Φλαμανδός ζωγράφος και χαράκτης, ο οποίος δραστηριοποιήθηκε στην Ιταλία. Αρχικά μπήκε στον κύκλο Ολλανδών και Φλαμανδών ζωγράφων στη Ρώμη, οι οποίοι αναφέρονται ως "Bamboccianti" και ήταν γνωστοί για τα έργα που απεικόνιζαν σκηνές καθημερινότητας της κατώτερης τάξης της Ρώμης. Αργότερα απομακρύνθηκε από το ύφος τους και ζωγράφισε ιστορικά θέματα σε ύφος κλασικιστικό.

Συνεργάστηκε με πολλούς καλλιτέχνες στη Ρώμη και κατά το τελευταίο τμήμα της σταδιοδρομίας του στο Τορίνο ως ζωγράφος της Αυλής του Καρόλου Εμμανουήλ Β΄, Δούκα της Σαβοΐας.
Ενωμένη Αντιπολίτευση

Η Ενωμένη Αντιπολίτευση (μερικές φορές ονομάζεται η από κοινού Αντιπολίτευση) ήταν μια ομάδα που σχηματίστηκε στο Πανενωσιακό Κομμουνιστικό Κόμμα (Μπολσεβίκοι) το 1926 από τους Λέοντα Τρότσκι, Λεβ Κάμενεφ και Γκριγκόρι Ζινόβιεφ ενάντια στον Ιωσήφ Στάλιν. Ζητούσε, ανάμεσα σε άλλα, μεγαλύτερη ελευθερία έκφρασης μέσα στο Κόμμα (στην πραγματικότητα, άρση της Απαγόρευσης των Φραξιών που επιβλήθηκε από τον Λένιν ως προσωρινό μέτρο το 1921) και λιγότερη γραφειοκρατία. Μέχρι αυτή την στιγμή, οι υποστηρικτές του Στάλιν είχαν ήδη ψηφίσει την έξοδο του Τρότσκι από το Πολιτμπιρό.

Η ομαδοποίηση προτάθηκε από την Ομάδα των 15, μια μικρή φράξια γύρω από τον Βλαντιμίρ Σμιρνόφ, που υποστήριζε ότι η Σοβιετική Ένωση δεν ήταν πια εργατικό κράτος. Ένωσαν την Αριστερή Αντιπολίτευση του Τρότσκι και την Αντιπολίτευση Ζινόβιεφ του 1925. Προσχώρησαν επίσης πολλοί πρώην υποστηρικτές της Εργατικής Αντιπολίτευσης.

Η ομάδα του Σμιρνόφ σύντομα έφυγε, λόγω διαφορών μεταξύ αυτών και των υποστηρικτών των Κάμενεφ και Ζινόβιεφ. Πολλοί από την ομάδα Κάμενεφ και Ζινόβιεφ, καθώς επίσης και οι περισσότεροι από την ομάδα της Εργατικής Αντιπολίτευσης είχαν φύγει μέχρι το μέσον του 1927, δίνοντας υποστήριξη στον Στάλιν.

Τον Νοέμβριο του 1927 η Ενωμένη Αντιπολίτευση έκανε διαδήλωση στην Ερυθρά Πλατεία της Μόσχας, μαζί με την χήρα του Λένιν, Κρούπσκαγια. Ωστόσο, η Αντιπολίτευση δεν ήταν σε θέση να κερδίσει την υποστήριξη περισσότερων από μια μικρή μειοψηφία του κόμματος, και διαγράφηκαν τον Δεκέμβριο του 1927 για σύσταση φράξιας. Ο Τρότσκι σχημάτισε την Διεθνή Αριστερή Αντιπολίτευση με τους υπόλοιπους υποστηρικτές, και η Ομάδα των 15 συνέχισε επίσης την αντιπολίτευσή της. Οι υποστηρικτές αυτών των ομάδων σύντομα εξορίστηκαν ή φυλακίστηκαν, και μέχρι το 1940, οι περισσότεροι πρώην υποστηρικτές της Ενωμένης Αντιπολίτευσης, είτε την είχαν αποκηρύξει είτε όχι, εκτελέστηκαν με διαταγές του Στάλιν.

Παρά τις διάφορες προσπάθειες συμφιλίωσης, η Διεθνής Αριστερή Αντιπολίτευση και η Ομάδα των 15 δεν μπόρεσαν να συμφωνήσουν σε μια περαιτέρω πλατφόρμα.
Πρόεδρος της Βραζιλίας

Ο Πρόεδρος της Βραζιλίας (επίσημος τίτλος: Πρόεδρος της Ομοσπονδιακής Δημοκρατίας της Βραζιλίας, πορτογ.: Presidente da República Federativa do Brasil) ή (στο εσωτερικό της χώρας) Πρόεδρος της Δημοκρατίας είναι ο αρχηγός του κράτους και ταυτόχρονα επικεφαλής της κυβερνήσεως της Βραζιλίας και αρχηγός των ενόπλων δυνάμεων της χώρας. Το προεδρικό σύστημα άρχισε να ισχύει από το 1889, με την ανακήρυξη αβασίλευτου καθεστώτος από ένα στρατιωτικό πραξικόπημα εναντίον του Αυτοκράτορα Πέτρου Β΄. Από τότε μέχρι σήμερα η Βραζιλία απέκτησε 6 διαφορετικά συντάγματα, γνώρισε τρεις δικτατορίες και τρεις δημοκρατικές περιόδους. Οι προϋποθέσεις εκλογής, οι εξουσίες, οι ευθύνες, η θητεία και ο τρόπος εκλογής του Προέδρου της Βραζιλίας καθορίζονται από το σημερινό Σύνταγμα της χώρας και τις τροποποιήσεις του.

Σύμφωνα με αυτό, ο Πρόεδρος πρέπει να είναι γεννημένος στη Βραζιλία πολίτης της χώρας, να έχει ηλικία τουλάχιστον 35 ετών, να είναι μόνιμος κάτοικος Βραζιλίας πριν την εκλογή του και με πλήρη πολιτικά δικαιώματα. Επιπλέον όμως, πρέπει να είναι εγγεγραμμένος σε κάποιο πολιτικό κόμμα της χώρας(ανεξάρτητοι υποψήφιοι για το αξίωμα απαγορεύονται).
Α΄ κατηγορία ποδοσφαίρου ανδρών Κύπρου 2016-17

Η Α΄ κατηγορία ποδοσφαίρου ανδρών Κύπρου 2016-17 αποτέλεσαι το 78ο πρωτάθλημα στην Α΄ κατηγορία ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 26η φορά στην ιστορία του.
Επίλεκτη κατηγορία ΣΤΟΚ 2016-17

Η Επίλεκτη κατηγορία ΣΤΟΚ 2016-17 ήταν η 2η έκδοση της Επίλεκτης κατηγορίας ΣΤΟΚ. Το πρωτάθλημα κέρδισε ο Ονήσιλος Σωτήρας 2014 για 1η φορά στην ιστορία του.
Σαν Χοσέ δε λος Ρεμάτες

Το Σαν Χοσέ δε λος Ρεμάτες (ισπανικά: San José de los Remates) ή Σαν Χοσέ δε Μποάκο (San José de Boaco) είναι ένας από τους έξι δήμους του Διαμερίσματος Μποάκο της Νικαράγουας. Πρωτεύουσα είναι το Σαν Χοσέ δε λος Ρεμάτες.
Ντιριά

Η Ντιριά (ισπανικά: Diriá) είναι ένας από τους τέσσερις δήμους του Διαμερίσματος της Γρανάδας της Νικαράγουας. Πρωτεύουσα είναι η Ντιριά.
Ντιριόμο

Το Ντιριόμο (ισπανικά: Diriomo) είναι ένας από τους τέσσερις δήμους του Διαμερίσματος της Γρανάδας της Νικαράγουας. Πρωτεύουσα είναι το Ντιριόμο.
Ακογιάπα

Η Ακογιάπα (ισπανικά: Acoyapa) είναι ένας από τους δέκα δήμους του Διαμερίσματος Τσοντάλες της Νικαράγουας. Πρωτεύουσα είναι η Ακογιάπα.
Εθνικό Πάρκο του Γκομπουστάν

To Εθνικό Πάρκο του Γκομπουστάν (αζερικά: "Qobustan Milli Parkı"), επισήμως Πολιτιστικό Τοπίο Τέχνης των Βράχων του Γκομπουστάν, είναι ορεινή περιοχή στο νοτιοανατολικό άκρο της οροσειράς του Καυκάσου, στο Αζερμπαϊτζάν. Το πάρκο βρίσκεται δυτικά του Γκομπουστάν, περίπου 65 χιλιόμετρα νοτιοδυτικά του κέντρου του Μπακού, στη δυτική όχθη της Κασπίας. Το όνομα προέρχεται από τις βαθιές χαράδρες (στα αζερικά: gobu) της περιοχής του πάρκου.

Το 1966, το Γκομπουστάν ανακηρύχθηκε εθνικό ιστορικό μνημείο του Αζερμπαϊτζάν με στόχο να προστατευθούν τα αρχαία ανάγλυφα, τα ηφαίστεια λάσπης και οι λίθοι γνωστοί ως Γκαβάλ Ντας στην περιοχή. Το 2007, το Γκομπουστάν ανακηρύχθηκε μνημείο παγκόσμιας κληρονομιάς από την UNESCO λόγω της ποιότητας και της πυκνότητας των τέχνης των βράχων στο πάρκο, όπου απεικονίζει πρωτόγονους ανθρώπους, τελετουργίες, σκηνές κυνηγιού και μαχών, τη πανίδα και χλωρίδα της περιοχής και τον τρόπο ζωής στην προϊστορική εποχή καθώς και τον Ήλιο και τα αστέρια. Ανάμεσα στα ανάγλυφα των ζώων ξεχωρίζουν θαλάσσια είδη τα οποία σήμερα δεν είναι παρόντα στη Κασπία θάλασσα, όπως φάλαινες και δελφίνια.

Στο πάρκο σώζονται περίπου 6.000 ανάγλυφα τα οποία χρονολογούνται από 40.000 έως 5.000 χρόνια πριν. Ο χώρος περιλαμβάνει επίσης κατοικημένα σπήλαια, οικισμούς και χώρους ταφής, οι οποίοι χρονολογούνται από το τέλος της τελευταίας εποχής των παγετώνων, από την παλαιολιθική εποχή μέχρι τον Μεσαίωνα. Ο χώρος έχει έκταση 537 εκτάρια και ανήκει στο ευρύτερο καταφύγιο του Γκομπουστάν. Τα ανάγλυφα ανακαλύφθηκαν τυχαία το 1930 από εργάτες οι οποίοι δούλευαν σε ένα λατομείο στην περιοχή. Η πρώτη αρχαιολογική έρευνα στην περιοχή έλαβε χώρα το 1939. Το 1948, ο Ισχάγκ Τζαφαρζαντέχ, ένας από τους πρωτοπόρους αρχαιολόγους και εθνογράφους του Αζερμπαϊτζάν, ανακάλυψε στο Γκομπουστάν μια επιγραφή στα λατινικά, η οποία χρονολογείται στην εποχή του Δομιτιανού (81-96 μ.Χ.), αναφερόμενη στην 12η Λεγεώνα. Αυτή η επιγραφή είναι το ανατολικότερο γνωστό ρωμαϊκό εύρημα. Μια άλλη επιγραφή στα περσικά η οποία χρονολογείται από τον 14ο αιώνα και αναφέρει ότι ο «Ιμάντ Σάκι ήταν εδώ, προσευχήθηκε και έφυγε».

Επίσης, η περιοχή του Γκομπουστάν είναι γνωστή για τα περίπου 400 ηφαίστεια λάσπης που διαθέτει, περισσότερα από τα μισά σε όλο τον κόσμο. Ένα άλλο ιδιαίτερο χαρακτηριστικό του πάρκου είναι οι λίθοι που είναι γνωστοί ως Γκαβάλ Ντας. Αυτές οι πέτρες ακούγονται σαν ταμπούρλα όταν κάποιος τις χτυπήσει σε διάφορα σημεία. Το Γκαβάλ Ντας είναι ασβεστόλιθος ο οποίος έχει δημιουργηθεί από όστρακα και ανάλογα με την πυκνότητα των οστράκων παράγει διαφορετικό ήχο. Είναι πιθανό να είχαν χρησιμοποιηθεί σε διάφορους τελετουργικούς χορούς.

Τα πετρογλυφικά του Γκομπουστάν απεικονίζονται στο χαρτονόμισμα των 5 μανάτ από το 2006.
Δημήτρης Χαντζόπουλος

Ο Δημήτρης Χαντζόπουλος, γεννημένος το 1956 στην Πάτρα, είναι Έλληνας σκιτσογράφος.

Σπούδασε Φυσική στο Πανεπιστήμιο Αθηνών, ενώ παρακολούθησε σπουδές πάνω στο κινούμενο σχέδιο στο Emily Carr University of Art + Design στο Βανκούβερ του Καναδά.

Εργάστηκε επί 20 χρόνια στην εφημερίδα "«Τα Νέα»" του Οργανισμού Λαμπράκη δημοσιεύοντας καυστικά σκίτσα για την πολιτική κυρίως επικαιρότητα. Κατά καιρούς σκίτσα του απασχόλησαν τον Τύπο, όταν εκφράστηκε δυσαρέσκεια εναντίον τους από πολιτικά πρόσωπα. Τον Απρίλιο του 2015 ήρθε σε διαφωνία με το διευθυντή της εφημερίδας, Δημήτρη Μητρόπουλο, με αποτέλεσμα η συνεργασία των δύο πλευρών να διακοπεί. Σήμερα ο σκιτσογράφος εργάζεται στην εφημερίδα "«Η Καθημερινή»".
Αναντολού Εφές

Η Αναντολού Εφές (τουρκικά: "Anadolu Efes") είναι τουρκική επαγγελματική ομάδα καλαθοσφαίρισης. Εδρεύει στην Κωνσταντινούπολη. Αποτελεί την πιο επιτυχημένη ομάδα καλαθοσφαίρισης στην Τουρκία, έχοντας κατακτήσει 15 Πρωταθλήματα, 11 Κύπελλα και 12 Σούπερ Καπ Τουρκίας, καθώς και μία Ευρωλίγκα και ένα Κύπελλο Κόρατς.

Διεξάγει τους εντός έδρας αγώνες της στην Sinan Erdem Dome (για τη σεζόν 2020/2021), χωρητικότητας 16.457 θεατών. Επίσης διαθέτει προπονητικό κέντρο στην περιοχή της Μπαχτσελίεβλερ που χτίστηκε το 1982. Ακόμη, η ομάδα μετέχει στο Πρωτάθλημα Τουρκίας, στο Κύπελλο Τουρκίας και στην Ευρωλίγκα.
Κάστρο Ντεβίν

thumb|250px|Άποψη του κάστρου
thumb|250px|Άποψη του χωριού Ντεβίν από το κάστρο
To Κάστρο Ντεβίν (σλοβακικά: "hrad Devín" ή "Devínsky hrad", γερμανικά: "Burg Theben") είναι κάστρο στο Ντεβίν, προάστιο της Μπρατισλάβα, πρωτεύουσας της Σλοβακίας. Το κάστρο είναι χτισμένο πάνω σε ένα απότομο λόφο, σε υψόμετρο 212 μέτρα, πάνω από τη συμβολή του Μοράβα με τον Δούναβη, απέναντι από την Αυστρία.
Φρανσουάζ Ντολτό

μικρογραφία|277x277εσ|Ο τάφος της Φρανσουάζ Ντολτό και της οικογένειάς της στο κοιμητήριο του "Bourg-la-Reine".
Η Φρανσουάζ Ντολτό (γαλ: "Françoise Dolto", 1908-1988) ήταν Γαλλίδα παιδίατρος και ψυχαναλύτρια. Θεωρείται ως μια από τις σημαντικότερες μορφές της γαλλικής ψυχανάλυσης με ιδιαίτερη συνεισφορά στον τομέα της παιδικής ψυχανάλυσης.
Καρχηδονιακοί Πόλεμοι

Οι Καρχηδονιακοί Πόλεμοι ήταν τρεις συνολικά πόλεμοι που διεξήχθησαν από το 264 π.Χ. με 146 π.Χ. μεταξύ της Ρώμης και της Καρχηδόνας. Την περίοδο που έγιναν, θεωρούνταν ότι ήταν οι πιο μεγάλοι πόλεμοι που είχαν γίνει εως τότε. Οι αιτίες του πολέμου ήταν οι συγκρούσεις μεταξύ της ήδη υπάρχουσας Καρχηδονιακής Αυτοκρατορίας με την αναδυόμενη Ρωμαϊκή Δημοκρατία. Στην αρχή οι Ρωμαίοι ήθελαν να επεκταθούν μέσω της Σικελίας, η οποία λειτουργούσε υπό Καρχηδονιακό έλεγχο. Στην αρχή του Α´ Καρχηδονιακού Πολέμου, η Καρχηδόνα ήταν η υπερδύναμη στην Δυτική Μεσόγειο, με μια γιγαντιαία θαλάσσια αυτοκρατορία. Η Ρώμη ήταν μια ταχέως αναδυόμενη δύναμη, η οποία όμως δεν είχε τον στόλο που είχε η Καρχηδόνα. Στο τέλος του Γ´ Καρχηδονιακού όμως, ύστερα από περίπου εκατό χρόνια και πολλές χιλιάδες απώλειες σε μαχητικό δυναμικό, η Ρώμη διέλυσε την Καρχηδονιακή Αυτοκρατορία, πυρπόλησε την πρωτεύουσα της και ήταν πλέον το δυνατότερο κράτος στην Δυτική Μεσόγειο.
Oi!

Το Oi! είναι ένα υποείδος του punk rock που προήρθε από το Ηνωμένο Βασίλειο στα τέλη του 1970. Η μουσική και η συναφής υποκουλτούρα του είχε ως στόχο να φέρει σε επαφή τους πανκς, τους σκίνχεντς, και άλλους νέους της εργατικής τάξης. Το Oi! έγινε αναγνωρισμένο είδος στα τέλη της δεκαετίας του 1970. Είναι επηρεασμένο από τους ήχους των πρώτων punk συγκροτημάτων, όπως οι Sex Pistols, οι Ramones, The Clash, και The Jam, με επιρροές από Βρετανικά ροκ συγκροτήματα της δεκαετίας του 60' όπως οι Small Faces και The Who, συνθήματα ποδοσφαίρου, παμπ ροκ συγκροτήματα όπως ο Dr Feelgood, Eddie and the Hot Rods και οι 101ers, και glam rock μπάντες όπως οι Slade κ.ά. 

Παρά το γεγονός ότι το ύφος του Oi! θεωρείται προσανατολισμένο κυρίως στους σκίνχεντς. Η κουλτούρα των σκινχεντς στο πρώιμο στάδιο ύπαρξης της, ήταν άρρηκτα συνδεδεμένη με την εργατική τάξη, την πολυφυλετικότητα και φυσικά την πανκ μουσική, παρά με την "λευκή περηφάνια", όπως αυτή εκφράστηκε στο δεύτερο στάδιο "αναγέννησης" της σκινχεντ κουλτούρας στα τέλη της δεκαετίας του 70. Τα πρώτα συγκροτήματα αυτού του είδους αποτελούνταν κυρίως από πανκ ρόκερς. Κάποιες από τις πρώτες Oi! μπάντες ήταν οι Sham 69 και οι Cock Sparrer. Η λέξη Oi! είναι παλιά βρετανική έκφραση που σημαίνει «γεια». Η επικρατούσα ιδεολογία του αρχικού Oi! κινήματος σχετιζόταν με την εξέργεση της εργατικής τάξης. Στη θεματολογία των στίχων περιλαμβάνονται η ανεργία, τα δικαιώματα των εργαζομένων, η παρενόχληση από την αστυνομία και άλλες αρχές, και η καταπίεση από την κυβέρνηση. Επιπλέον κάποια Oi! τραγούδια μιλούν για τη βία στους δρόμους, το ποδόσφαιρο, το σεξ και το αλκοόλ.
Can't Get No Grindin'

Can't Get No Grindin' είναι ο τίτλος του άλμπουμ του Αμερικανού blues καλλιτέχνη Μάντι Γουότερς, το οποίο κυκλοφόρησε τον Αύγουστο του 1973 μέσω της δισκογραφικής εταιρείας "Chess Records". 

Αποτέλεσε την επιστροφή του Γουότερς στον ήχο των μπλουζ του Σικάγου, ενώ στο άλμπουμ συμπεριλαμβάνονταν ορχηστρικά κομμάτια όπως τα ""After Hours" και "Muddy Waters Shuffle".

Επίσης, στο "Can't Get No Grindin' "" συνεργάστηκε και πάλι με τους δικούς του μουσικούς, όπως ο Πάιντοπ Πέρκινς στο πιάνο, ο Τζέιμς Κότον στην φυσαρμόνικα, ο Πίγουι Μάντισον και ο Σάμι Λόχορν στις κιθάρες.
'Til Death Do Us Unite

'Til Death Do Us Unite είναι ο τίτλος του όγδοου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Φεβρουάριο του 1997 μέσω της δισκογραφικής εταιρείας "SPV/Steamhammer".

Το εξώφυλλο του δίσκου έδειχνε έναν παχύσαρκο άντρα και μία έγκυο γυναίκα να πιέζουν με τις κοιλιές τους ένα ανθρώπινο κρανίο. Η συγκεκριμένη εικόνα λογοκρίθηκε και το άλμπουμ επανεκδόθηκε με διαφορετικό εξώφυλλο.

Αυτός ήταν ο πρώτος δίσκος των Sodom, με τον κιθαρίστα Μπερντ Κοστ και το ντράμερ Μπόμπι Σοτκόφσκι στην σύνθεση του σχήματος, η οποία υπήρξε και η πιο μακροχρόνια για το συγκρότημα, αφού άντεξε μέχρι το 2011.

Οι ηχογραφήσεις του " 'Til Death Do Us Unite" πραγματοποιήθηκαν στο "Ra.Sh Studio" του Γκελζενκίρχεν, τον Οκτώβριο και το Νοέμβριο του 1996.

Οι κριτικές για το άλμπουμ υπήρξαν μέτριες, αφού το "Sputnik Music" του έδωσε μέσο όρο βαθμολογιών 3,2 / 5, το "Metal Archives" 79% και το "Metal Storm" 7,3 / 10.
Anarcho-punk

Το Anarcho-punk (ελληνική απόδοση: Αναρχό-πανκ) είναι μουσικό είδος της πανκ ροκ που στηρίζεται στην αναρχική ιδεολογία. Πιο πλούσιο σε στίχους από τα άλλα πανκ ροκ είδη, θίγει θέματα όπως η εξουσία, η ισότητα ανδρών-γυναικών, ο φασισμός, ο ρατσισμός, η ανισότητα/ισότητα, τα δικαιώματα των ζώων, η αστυνομική βία, η παγκόσμια ειρήνη, η επανάσταση, η σημερινή κοινωνία κ.ά. Έγινε γνωστό στο τέλος της δεκαετίας του '70. Κάποια από τα πιο γνωστά συγκροτήματα του είδους είναι οι Anti-Flag, οι Crass, οι Poison Girls και οι Conflict.
Ακουρσός

Η Ακουρσός είναι κοινότητα της επαρχίας Πάφου στην Κύπρο.
Inventor of Evil

Inventor of Evil είναι ο τίτλος του ένατου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε στις 22 Αυγούστου του 2005 μέσω της δισκογραφικής εταιρείας "AFM".

Οι ηχογραφήσεις του δίσκου πραγματοποιήθηκαν στο "House of Music Studios" στην Γερμανία και το "Little Greek Studios" της Ελβετίας, ενώ η μίξη του έγινε στα "Abyss Studios" του Πέρλμπι της Σουηδίας.

Οι κριτικές για τον δίσκο υπήρξαν μέτριες προς θετικές, με το "Metal Storm" να το βαθμολογεί με 7,8 / 10, το "The Metal Observer" με 7 / 10, το "Bravewords" με 8,5 / 10, το "AllMusic" με 3,5 / 5 και το "Metal Archives" με 80 %.

Για την προώθηση του άλμπουμ γυρίστηκε βίντεο κλιπ για το κομμάτι "The Alliance of Hellhoundz", τραγούδι στο οποίο συμμετείχαν μια σειρά γνωστών χέβι μέταλ καλλιτεχνών όπως ο Μπιφ Μπάιφορντ, ο Πολ Ντι Άνο, κ.α..
Γεώργιος Μαντζαβίνος

Ο Γεώργιος Μαντζαβίνος (1888 - 23 Ιουλίου 1955) ήταν Έλληνας οικονομολόγος, τραπεζίτης και πολιτικός.
Παλάτι του Κρομέριτς

Το Παλάτι του Κρομέριτς (τσέχικα: "Zámek Kroměříž") είναι η κύρια κατοικία των αρχιεπισκόπων του Όλομουτς από το 1777 και βρίσκεται στο Κρομέριτς της Τσεχικής Δημοκρατίας.
Μομορντίκα

Η Μομορντίκα "(Momordica)" είναι γένος φυτών με περίπου 60 είδη, πολυετή" (perennial)" ή μονοετή, κυρίως αναρριχώμενα ποώδη και σπανιότερα μικροί θάμνοι, τα οποία ανήκουν στην οικογένεια Κολοκυνθίδες ("Cucurbitaceae)," της τάξης των Κολοκυνθωδών "(Cucurbitales)". Είναι ενδημικό γένος των τροπικών και υποτροπικών περιοχών της Αφρικής, της Ασίας και της Αυστραλίας. Τα περισσότερα είδη παράγουν ανθικά έλαια και τα επισκέπτονται ειδικοί επικονιαστές "Ctenoplectrini", της φυλής των απιδών "(apid)". Η μοριακή φυλογένεση η οποία περιλαμβάνει όλα τα είδη, είναι διαθέσιμη ("Schaefer" και "Renner", 2010).
Άλμπα Βερολίνου

Η Άλμπα Βερολίνου (γερμανικά: "Alba Berlin") είναι γερμανική επαγγελματική ομάδα καλαθοσφαίρισης. Ιδρύθηκε το 1991 και αποτελεί τον ποιο δημοφιλή σύλλογο καλαθοσφαίρισης στη Γερμανία. Εδρεύει στο Βερολίνο και διεξάγει τους εντός έδρας αγώνες της στην Mercedes-Benz Arena, χωρητικότητας 14.500 θεατών.

Με οκτώ Πρωταθλήματα Γερμανίας, δέκα Κύπελλα Γερμανίας, τρία Σούπερ Καπ Γερμανίας και το Κύπελλο Κόρατς το 1995, Άλμπα Βερολίνου θεωρείται ότι είναι η πιο επιτυχημένη γερμανική ομάδα καλαθοσφαίρισης, τόσο στο εσωτερικό όσο και διεθνώς. Με μέσο όρο προσέλευσης περισσότερους από 10.000 οπαδούς ανά παιχνίδι σε κάθε αγωνιστική περίοδο, είναι επίσης ένας από τους πιο δημοφιλής συλλόγους καλαθοσφαίρισης στην Ευρώπη. Το 2013, η Άλμπα παρουσιάστηκε στη σειρά ντοκιμαντέρ του ESPN, "Basketball Capitals". Το 2014, ο σύλλογος αποτέλεσε την πρώτη γερμανική ομάδα καλαθοσφαίρισης που κατάφερε να νικήσει μία από τις πρωταθλήτριες του NBA, τους Σαν Αντόνιο Σπερς. Τη σεζόν 2019-20, αγωνίστηκε στην Ευρωλίγκα, ενώ στην Γερμανία αναδείχτηκε πρωταθλήτρια και κυπελλούχος κάνοντας το νταμπλ. Το 2021, κατέκτησε το δέκατο Πρωτάθλημα Γερμανίας στην ιστορία της.
Γερμανική Ομοσπονδία Καλαθοσφαίρισης

Η Γερμανική Ομοσπονδία Καλαθοσφαίρισης (γερμανικά: "Deutscher Basketball Bund", DBB) είναι το όργανο διοίκησης της καλαθοσφαίρισης στη Γερμανία. Εδρεύει στο Χάγκεν και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, κατέχει ποσοστό 74% από τη Μπουντεσλίγκα (BBL GmbH) ως DBB e.V., ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Γερμανίας.
Γαλλική Ομοσπονδία Καλαθοσφαίρισης

Η Γαλλική Ομοσπονδία Καλαθοσφαίρισης (γαλλικά: "Fédération Française de Basket-Ball", FFBB) είναι το όργανο διοίκησης της καλαθοσφαίρισης στη Γαλλία. Εδρεύει στο Παρίσι και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Γαλλίας.
Μαρτίνα Ναβρατίλοβα

Η Μαρτίνα Ναβρατίλοβα (τσεχικά: "Martina Navrátilová", γεννημένη ως Μαρτίνα Σουμπέρτοβα, "Martina Šubertová", 18 Οκτωβρίου 1956) είναι παλαίμαχη Τσέχα αθλήτρια της αντισφαίρισης. 

Η Ναβρατίλοβα ήταν Νο. 1 συνολικά 332 εβδομάδες στο μονό και για 237 εβδομάδες στο διπλό, το οποίο αποτελεί ρεκόρ, και είναι η μόνη αθλήτρια η οποία βρισκόταν στη θέση Νο. 1 για περισσότερες από 200 εβδομάδες στο διπλό και στο μόνο. Κέρδισε 18 τίτλους Γκραντ Σλαμ, 31 κύριους τίτλους στο διπλό γυναικών (ρεκόρ) και 10 κύριους τίτλους στο μικτό διπλό. Έφτασε στον τελικό του Γουίμπλεντον 12 φορές, συμπεριλαμβανομένων εννέα συνεχόμενων φορών από το 1982 μέχρι το 1990, ενώ το έχει κερδίσει εννέα φορές (ρεκόρ), οι έξι συνεχόμενες. Στο διπλό γυναικών, η Ναβρατίλοβα μαζί με την Παλ Σίβερ κέρδισαν 109 συνεχόμενους αγώνες και κατέκτησαν όλους τους κύριους τίτλους- Γκραντ Σλαμ- το 1984. Η Ναβρατίλοβα είναι μια από τις μόλις έξι γυναίκες που έχουν γκραντ σλαμ καριέρας στο μονό, διπλό γυναικών και στο μικτό διπλό, μια διάκριση που μοιράζεται με την Μάργκαρετ Κουρτ και την Ντόρις Χαρτ. Η Ναβρατίλοβα κέρδισε τον τελευταίο της μεγάλο τίτλο το 2006, στο μικρό του Αμερικανικού Όπεν, σε ηλικία 50 ετών. Το 2005, το περιοδικό Tennis την επέλεξε ως τη σπουδαιότερη γυναίκα τενίστρια για το διάστημα 1965-2005.

Αρχικά από την Τσεχοσλοβακία, της αφαιρέθηκε η υπηκοότητα όταν το 1975, σε ηλικία 18 ετών, αιτήθηκε στις Ηνωμένες Πολιτείες την παροχή πολιτικού ασύλου και της δόθηκε άδεια προσωρινής παραμονής. Τότε, η Αθλητική Ομοσπονδία της Τσεχοσλοβακίας είπε στη Ναβρατίλοβα ότι είχε αμερικανοποιηθεί και ότι έπρεπε να επιστρέψει στο σχολείο και να ασχοληθεί δευτερευόντως με την αντισφαίριση. Η Ναβρατίλοβα πολιτογραφήθηκε στις ΗΠΑ το 1981 και τις 9 Ιανουαρίου 2008 απέκτησε την Τσεχική υπηκοότητα.
Τζαμάλα

Η Σουσάνα Τζαμαλαντίνοβα (Κριμαϊκά ταταρικά: "Susana Camaladinova", ουκρανικά: "Суса́на Алі́мівна Джамаладі́нова", 27 Αυγούστου 1983) είναι Ουκρανή τραγουδίστρια, ηθοποιός και συνθέτης. Είναι γνωστή για τους περισσότερους ως Τζαμάλα. Ήταν η εκπρόσωπος της Ουκρανίας στον διαγωνισμό τραγουδιού της Eurovision το 2016 με το τραγούδι '1944', το οποίο νίκησε ανάμεσα σε 26 χώρες στον μεγάλο τελικό.
Ισπανική Ομοσπονδία Καλαθοσφαίρισης

Η Ισπανική Ομοσπονδία Καλαθοσφαίρισης (ισπανικά: "Federación Española de Baloncesto", FEB) είναι το όργανο διοίκησης της καλαθοσφαίρισης στη Ισπανία. Εδρεύει στη Μαδρίτη και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ισπανίας.
Ντίμιταρ Αγγέλοφ

Ο Ντίμιταρ Αγγέλοφ (Γιάμπολ της Βουλγαρίας 25 Αυγούστου 1979), είναι Βούλγαρος πρώην διεθνής επαγγελματίας καλαθοσφαιριστής. Έχει ύψος 2,02 μέτρα και αγωνιζόταν στην θέση του Σμολ φόργουορντ και του Πάουερ φόργουορντ.
Λιβονία

thumb|250px|Η Λιβονία το 1534
Η Λιβονία (λιβονικά: Līvõmō, , γερμανικά και σκανδιναβικές γλώσσες: "Livland", λετονικά και λιθουανικά Livonija, , Лифляндия / "Λιφλιάντιγια") είναι ιστορική περιοχή στις ανατολικές ακτές της Βαλτικής, βόρεια της Λιθουανίας. Αν και η ονομασία χρησιμοποιήθηκε αρχικά για τα εδάφη στα οποία κατοικούσαν ο φιννοουγγρικός λαός των Λιβ, στις εκβολές του Νταουγκάβα και Γκάουγια, κατέληξε να αναφέρεται σχεδόν σε ολόκληρη τη σημερινή Λετονία και Εσθονία. Η Λιβονία ήταν επίσης γνωστή μετά τον εκχριστιανισμό της ως Terra Mariana (Γη της Παναγίας).
ΚΣΑ Στεάουα Βουκουρεστίου

Η Στεάουα Βουκουρεστίου (ρουμανικά: "Steaua București", ) είναι ρουμανική αθλητική κοινωνία από το Βουκουρέστι της Ρουμανίας, η οποία ανοίκει στο Υπουργείο Εθνικής Άμυνας της χώρας. Είναι ο πιο επιτυχημένος σύλλογος στη Ρουμανία από άποψη διεθνών αλλά και συνολικών τροπαίων. Ιδρύθηκε στις 7 Ιουνίου του 1947 ως ΑΣΑ Βουκουρεστίου (ASA Bucureşti), ενώ μετονομάστηκε αρκετές φορές για να πάρει την επωνυμία ΚΣΑ Στεάουα Βουκουρεστίου (CSA Steaua Bucureşti, ελληνικά: Αστέρας) το 1961.

Ο σύλλογος είναι ιστορικά γνωστός ως το αθλητικό σωματείο του ρουμανικού στρατού. Το μόνο τμήμα που έχει διαχωριστεί από την αθλητική κοινωνία είναι αυτό του ποδοσφαίρου το 1998, παίρνοντας την ονομασία ΦΚ Στεάουα Βουκουρεστίου (FC Steaua București) και του οποίου η μόνη σύνδεση με το στρατό παραμένει η ιστορική παράδοση και η έδρα του, το στάδιο Γκεντσέα (Stadionul Ghencea), το οποία ανήκει ακόμα στο Υπουργείο Εθνικής Άμυνας, αλλά έχει εκμισθωθεί για ένα διάστημα 49 χρόνων στην ποδοσφαιρική ομάδα.

Τα τμήματα που ανήκουν στη Στεάουα Βουκουρεστίου είναι τα εξής, ράγκμπι, χόκεϊ επί πάγου, χειροσφάιριση, υδατοσφαίριση, καλαθοσφαίριση, πετοσφαίριση, στίβος, κολύμβηση, γυμναστική, πυγμαχία, κωπηλασία, κανόε καγιάκ, σκοποβολή, άρση βαρών, ξιφασκία, αντισφαίριση, ποδηλασία και τζούντο. Επίσης υπάρχει και το τμήμα βούσου, το οποίο διευθύνεται από τον ποδοσφαιρικό σύλλογο.
Γιάννης Αντωνόπουλος

O Γιάννης Αντωνόπουλος (John Antόno) είναι Έλληνας σκιτσογράφος και δημιουργός κόμικς. Γεννήθηκε το 1985 στο Μαρούσι και σπούδασε σκίτσο στη σχολή Ορνεράκη. Επίσης, έχει αποφοιτήσει από το τμήμα Ιστορίας και Αρχαιολογίας του Πανεπιστημίου Αθηνών και έχει κάνει μεταπτυχιακές σπουδές στο τμήμα Πολιτικής Επιστήμης και Ιστορίας του Παντείου Πανεπιστημίου. 

Οι γελοιογραφίες του έχουν κατά κύριο λόγο πολιτικό χαρακτήρα και πολλές από αυτές δημοσιεύονται στην εφημερίδα "Δρόμος της Αριστεράς". Συνεργάζεται με το ένθετο Καρέ-Καρέ της "Εφημερίδας των Συντακτών", ενώ κάθε εβδομάδα δημοσιεύει τη σειρά κόμικς Homo Skepticus στον ιστότοπο Socomic.gr. Τα τελευταία χρόνια εργάζεται ως δάσκαλος Σκίτσου-Comics για παιδιά και εφήβους. Επιπλέον, έχει ασχοληθεί με τις παιδικές εικονογραφήσεις και με την αγιογραφία. Είναι μέλος της Λέσχης Ελλήνων Γελοιογράφων και στα σκίτσα του υπογράφει ως John Antόno.Είναι γιος του αγιογράφου Δημήτριου Σ. Αντωνόπουλου (1954-2001).
Αμαργέτη

Η Αμαργέτη είναι κοινότητα της επαρχίας Πάφου στην Κύπρο.
Hot Space

Hot Space είναι ο τίτλος του δέκατου στούντιο άλμπουμ του βρετανικού ροκ συγκροτήματος Queen, το οποίο κυκλοφόρησε στις 21 Μαΐου του 1982 μέσω της δισκογραφικής εταιρείας "ΕΜΙ / Parlophone" στην Ευρώπη, ενώ στις Ηνωμένες Πολιτείες εκδόθηκε μέσω της "Elektra".
Φωτιά της Ανατολίας

Η Φωτιά της Ανατολίας (στα τουρκικά Anadolu Ateşi) είναι τουρκικό χορευτικό συγκρότημα που στις παραστάσεις του συνδυάζει παραδοσιακούς χορούς με το κλασικό και το σύγχρονο μπαλέτο. Η ιδέα για τη δημιουργία του ανήκει στον Μουσταφά Ερντογάν (Mustafa Erdoğan), που είναι ο γενικός διευθυντής της, και ο οποίος πραγματοποίησε μελέτες για τους παραδοσιακούς χορούς στο Πανεπιστήμιο Bilkent.

Ο Μουσταφά Ερντογάν δημιούργησε το 1999 τη χορευτική ομάδα "Sultans of the Dance". Από τα 750 άτομα που υπέβαλαν αίτηση για να συμμετάσχουν στην ομάδα ο Ερντογάν διάλεξε 90, τα οποία διδάχτηκαν μπαλέτο, παραδοσιακούς χορούς και σύγχρονο χορό. Η ομάδα αυτή έδωσε την πρώτη της παράσταση το 2001.Την επόμενη χρονιά, ως "Φωτιά της Ανατολίας" πλέον, ξεκίνησε την πρώτη της παγκόσμια περιοδεία. Σήμερα έχει 120 χορευτές.

Έχει δώσει παραστάσεις σε πολλές χώρες μεταξύ των οποίων στις Η.Π.Α, στη Ρωσία, στη Γερμανία, στη Γαλλία, στο Κατάρ, στην Κίνα, στην Ιαπωνία και στην Ελλάδα. Στις 9 Φεβρουαρίου το 2003 εμφανίστηκε στο CCTV New Year's Gala. 

Οι κύριοι χορογράφοι της είναι: ο Μουσταφά Ερντογάν, που είναι υπεύθυνος για τον χορό halay και τους χορούς της Νοτιοανατολικής Ανατολίας (Southern region of Turkey), ο Αλπέρ Ακσόι (Alper Aksoy), για τους χορούς από το διαμέρισμα του Αιγαίου και ο Οκτάι Κερεστετζί (Oktay Keresteci), που είναι ένας από τους πιο γνωστούς Τούρκους χορευτές και δασκάλους μπαλέτου και ο οποίος στη Φωτιά της Ανατολίας διδάσκει σύγχρονο χορό και μπαλέτο.

Η Φωτιά της Ανατολίας έχει κερδίσει δύο βραβεία Γκίνες: ένα για την ταχύτερη εκτέλεση χορού, με 241 βήματα το λεπτό, και το άλλο για το μεγαλύτερο κοινό (400.000 άτομα), στο Ereğli, στην Μαύρη Θάλασσα.
Οίκος των Βουρβόνων-Ισπανίας

Ο Οίκος των Βουρβόνων-Ισπανίας είναι ένας κλάδος του Οίκου των Βουρβόνων. Μέλη του είναι βασιλείς της Ισπανίας, των Δύο Σικελιών (δηλ. Σικελίας-Νάπολης), δούκες της Πάρμας και μεγάλοι δούκες του Λουξεμβούργου.